Geen bom ná dreigement by Brackenfell-skoolDie Proteahoogte Akademie in Brackenfell (Foto: SJC Security Services) Die polisie het geen bom by die Proteahoogte Akademie in Brackenfell, Kaapstad, gevind nie nadat dié skool Woensdagoggend ’n bomdreigement per e-pos ontvang het. Sers. Noloyiso Rwexana, polisiewoordvoerder, sê die skoolterrein is intussen veilig verklaar. Die polisie ondersoek die voorval. Leerders en onderwysers van die skool moes vanoggend die skoolgebou verlaat nadat die dreigement gemaak is. Die skool is sowat 4 km van die Hoërskool Brackenfell geleë waar ouers en inwoners Maandag slaags geraak het met betogers van die EFF. Die rooi barette het teen beweerde rassisme by die skool betoog. Leerders is by die Proteahoogte Akademie in Brackenfell onttruim. Foto: SJC Security Services